Publication: Magyar Közlöny
Issue: MK-2011-132 (Year: 2011, Number: 132)
Era: contemporary
Section: költségvetésérõl szóló 2004. évi CXXXV. törvény 44. §-a alapján vállalt állami készfizetõ kezesség fedezetével
Paragraph Index: 131

23. § A Hpt. 210. § (5a) bekezdése helyébe a következõ rendelkezés lép: „(5a) A fogyasztóval kötött deviza alapú hitel-, vagy kölcsön szerzõdések esetében a pénzügyi intézmény kizárólag azokat a költségeket és díjakat számíthatja fel devizában, amelyek az adott szerzõdés teljesítésének és fenntartásának érdekében a deviza forrás megszerzésével közvetlenül kapcsolatban állnak, ide értve a kamat jellegû kezelési költséget és a deviza alapú hitel- vagy kölcsöntartozás mindenkori összegéhez igazodó hitelfedezeti biztosítási szolgáltatással kapcsolatos költséget, amennyiben a hitelintézetet terhelõ biztosítási díj is deviza alapú. Nem számolható fel a fogyasztó számára devizában a szerzõdéskötéssel, a levelezéssel, a kimutatások és igazolások elõállításával, az ügyfelek látogatásával, a hitel monitoringgal, a felmondással, a fedezet értékbecslésével és cseréjével, a szerzõdés módosításával, a nem a deviza alapú hitel- vagy kölcsöntartozás mindenkori összegéhez igazodó hitelfedezeti biztosítási szolgáltatással, továbbá a hitelszerzõdés ügyintézésével és a kapcsolódó hitelszámla lezárásával kapcsolatos díj és költség.”

Source: https://magyarkozlony.hu/hivatalos-lapok/2805cccf55791fac4f39daf2fa5e16078aa1b91a/dokumentumok/2b695dfea71dd0d4c2516b88669e654d01a13646/letoltes